Covid-19: Bankuna su samar da tsari na kare lafiyar al’umma -Kungiyar Lafiya – Dala FM Kano
Kungiyar jami’an lafiya ta kasa ta bukaci bankuna da su samar da tsari na musamman a wajen injin cirar kudade wato ATM domin kaucewa kamuwa da cutar Coronvirus.
Sakataren kungiyar, Jamilu S Ahmad, shi ne ya bayyana hakan ta cikin shirin Wannan Rayuwa na gidan rediyon Dala a ranar Alhamis.
Ya ce “Samar da matakan kariya a wajen cirar kudaden zai taimaka wajen kaucewa kamuwa da cutar ta Covid-19, kuma masu ababen hawa, ‘yan kasuwa harma da sauran Wuraren aiki, ya kamata su tanadi matakan kariya musamman ma sinadaren wanke hannaye, domin gudun kamuwa da cutar”. Inji Jamilu.
Wakilin mu Hassan Mamuda Ya’u ya rawaito cewa, Jami’in lafiyar, Jamilu S Ahmad ya kuma shawarci al’umma da cewar, matukar su ka ji sauyin yanayi a tare da su to su halarci Asibiti domin duba lafiyar su domin duba lafiyar su da take damun su.
Covid-19: Gwamnati ta kara kaimi wajen yaki da Corona -SEDSAC